Diari Oficial de la Generalitat Valenciana


Sumari del DOGV 3528, del 30-06-1999 (1999/5724)

Informació pública de l'alternativa tècnica del Programa per al Desenvolupament de l'Actuació Integrada, denominada Carrer del País Valencià.
---------------------------------------------------------------------------------------------------------------------------------------------

### Dades del document

Número de DOGV
:   3528

Data del DOGV
:   30-06-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/5724


Organisme emissor
:   Ajuntament de Betxí

Tipus de document
:   Anunci

Informació pública de l'alternativa tècnica del Programa per al Desenvolupament de l'Actuació Integrada, denominada Carrer del País Valencià. [1999/M5724]
  
L'alcaldia presidència ha resolt sotmetre a informació pública l'alternativa tècnica del Programa per al Desenvolupament de l'Actuació Integrada, denominada Carrer del País Valencià, que inclou memòria del programa i proposició economicofinancera, Pla de Reforma Interior, Projecte d'Urbanització de la Primera Fase, Avantprojecte d'Urbanització de la Segona Fase, i Projecte de Reparcel·lació de la UE1, UE2 i UE3. La zona a desenvolupar es troba situada en la part est de l'actual perímetre urbà delimitat per les vigents Normes Subsidiàries de Betxí, i està definida pels següents límits: nord, resta de sòl urbà; sud, sòl no urbanitzable; est, carrer del País Valencià; oest, carrer del País Valencià.
  
En aplicació del que estableix l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística procedeix sotmetre el referit programa, amb tota la documentació annexa, a informació pública per un termini de 20 dies en un diari d'informació general i posteriorment o simultàniament en el Diari Oficial de la Generalitat Valenciana. El termini de 20 dies comença a comptar a partir del següent dia a la publicació d'aquest anunci en el DOGV.
  
Es fa constar que durant el dit termini els interessats en aquest procediment podran formular qualssevol al·legacions que els convinguen segons dret, així com altres alternatives tècniques de programa i, si escau, proposicions juridicoeconòmiques; tot això en els termes i les condicions de l'esmentada Llei 6/1994, a l'efecte de la qual qualsevol interessat podrà consultar l'expedient en l'Ajuntament de Betxí (plaça Major, 1) en dies i hores d'oficina, i obtindre còpies d'aquest.
  
Durant els cinc dies següents al venciment del termini anterior de 20 dies, els interessats podran presentar les proposicions juridicoeconòmiques que tinguen per convenients en el Registre General d'aquest ajuntament, en plica tancada i amb la documentació que s'assenyala en els apartats C i D de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Finalitzat aquest segon termini, el següent dia hàbil, excepte si és dissabte, cas en què haurà d'entendre's el dia immediat posterior, tindrà lloc l'acte d'obertura de pliques al saló de plens, a les 12.00 hores. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
Mitjançant aquest anunci i de conformitat amb l'article 59.4. de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se cita els propietaris afectats que puguen resultar desconeguts o dels qui s'ignore el lloc de la notificació perquè durant el termini indicat puguen formular les al·legacions que estimen pertinents.
  
Cosa que es publica perquè en prengueu coneixement, de conformitat amb el que disposa l'article 46 de la LRAU.
  
El termini d'informació pública comença a comptar a partir del dia següent al de la publicació d'aquest anunci en el DOGV.